Η συσκευή Vaser είναι η πιο σύγχρονη και εξελιγμένη τεχνολογία λιποαναρρόφησης η οποία, μέσω ραδιοσυχνοτήτων, δημιουργεί πολύ συγκεκριμένη ακτίνα δράσης που ομογενοποιεί—ρευστοποιεί το λίπος. Παράλληλα, η θερμική ενέργεια των ραδιοσυχνοτήτων προκαλεί διέγερση και επαγωγή των ινοβλαστών με αποτέλεσμα μεγαλύτερη σύσφιγξη στις περιοχές όπου εφαρμό-ζεται, ενώ η ταυτόχρονη σύσπαση των αγγείων μειώνει κατά πολύ το μετεγχειρητικό οίδημα και τις πιθανές εκχυμώσεις και μελανιές που παρατηρούνται με την κλασική μέθοδο. Επίσης, με τη ρευστοποίηση και ομογενοποίηση του λιπώδους ιστού επιτυγχάνεται μια πιο ομαλή και λεία επιφάνεια χωρίς τα κύματα ή τις «λακουβίτσες» που δημιουργούνται κάποιες φορές με την κλασική μέθοδο. Τα αποτελέσματα της νέας τεχνικής είναι τόσο εξαιρετικά που την εφαρμόζουμε πλέον με μεγάλη ακρίβεια στην περιοχή της κοιλιακής χώρας, στους έσω και έξω μηρούς, στα γόνατα, στους βραχίονες, ενώ μεγάλη επιτυχία σημειώνει η εφαρμογή της στις περιοχές του πιγουνιού (διπλοσάγονο) αλλά και των βλεφάρων.